
ПРОТОКОЛ № 54
от 30.06.2026 година

Р Е Ш Е Н И Е  № 785
ОТНОСНО: Приемане на дарение в полза на Община Враца, представляващо поземлен имот с проектен идентификатор 12259.675.45 по кадастралната карта и кадастралните регистри на гр. Враца, във връзка с чл. 15, ал. 3 от ЗУТ
ОБЩИНСКИ СЪВЕТ
На основание чл. 21, ал. 1, т. 8 и ал. 2 от ЗМСМА, чл. 8, ал. 1 и чл. 56, ал. 2 от Закона за общинската собственост, чл. 15, ал. 3 и ал.5 от Закона за устройство на територията, във връзка с  чл. 4, т. 4 от от Наредбата за реда за получаване и управление на дарения от Община Враца и при мотиви, подробно изложени в Предложението,

РЕШИ:
1. Дава съгласие Община Враца да приеме безвъзмездно дарение от Георги Петров Банчев, представляващо поземлен имот с проектен идентификатор 12259.675.45 по кадастралната карта и кадастралните регистри на гр. Враца, с проектна площ 52 кв. м, с трайно предназначение на територията: Урбанизирана, начин на трайно ползване: За второстепенна улица, с данъчна оценка в размер на 126,10 евро (сто двадесет и шест евро и десет цента), и одобрява проект на Предварителен договор, съгласно Приложение №1, неразделна част от настоящото решение. 
2. Дарението се приема с цел реализиране на елемент от уличната мрежа на гр. Враца, като след придобиването, имотът придобива характер на публична общинска собственост, съгласно действащия подробен устройствен план.

3. Възлага на кмета на Община Враца да извърши всички необходими правни и фактически действия по изпълнение на настоящото решение, включително сключване на договор за дарение в предвидената от закона форма. 
РЕЗУЛТАТИ ОТ ПРОВЕДЕНО ГЛАСУВАНЕ:
ЗА – 34: Адр.Тодоров, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Димитров, Д.Пеев, Е.Илиева, Иван Иванов, Ив.Иванов, Иво Ралчовски, Иво Иванов, Ир.Иванова, К.Кунгалов, Кр.Богданов, Л.Петков, М.Симеонова, М.Стойчевски, М.Ангелов, Мл.Младенов, М.Ангелова, Н.Василев, Н.Николов, Н.Дакева, Р.Петков, С.Александрова, Ст.Попов, Ст.Стаменов, Т.Петров, Хр.Найденов, Цв.Дамяновска и Цв.Николаева.
ПРОТИВ – 0
ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА
д-р владимир христов
Председател на Общински съвет – Враца
Вярно с оригинала

Нина Спасова
Гл.експерт за работа с общинските съветници
Приложение №1

Към Решение № 785 по Протокол № 54 от 30.06.2026 г. 

ПРЕДВАРИТЕЛЕН ДОГОВОР

За прехвърляне на собственост чрез дарение на недвижим имот
по чл. 15, ал. 3 и ал.5 от Закона за устройство на територията
Днес, ……….…..2026 г., на основание чл. 15, ал. 3 и ал. 5 от Закона за устройство на територията (ЗУТ) и в изпълнение на Решение № 785 по Протокол № 54 от 30.06.2026 г. на Общински съвет – Враца, се сключи настоящият предварителен договор между:

ГЕОРГИ ПЕТРОВ БАНЧЕВ, ЕГН **********, притежаващ л.к. № ********* издадена на ******* от МВР – Враца, с адрес: гр. Враца, ул. „*********“ № **, наричан по-долу ДАРИТЕЛ,
и

ОБЩИНА ВРАЦА, БУЛСТАТ 000193115, със седалище и адрес на управление гр. Враца, ул. „Стефанаки Савов“ № 6, представлявана от КАЛИН КАМЕНОВ – Кмет на Община Враца и ВАЛЕНТИНА ИЦИНСКА – Гл. счетоводител, наричана по-долу ДАРЕН, и страните се споразумяха за следното:

I. ПРЕДМЕТ НА ДОГОВОРА

Чл. 1. Страните се съгласяват, с цел прилагане на действащия подробен устройствен план, одобрен със Заповед №716/03.06.2026 г. на Кмета на Община Враца, след изпълнение на законовите предпоставки да сключат окончателен договор за дарение на недвижим имот, с който ДАРИТЕЛЯТ ще прехвърли безвъзмездно на ДАРЕНИЯ правото на собственост върху следния свой собствен недвижим имот:

Поземлен имот с проектен идентификатор 12259.675.45 по кадастралната карта и кадастралните регистри на гр. Враца, с проектна площ 52 кв.м., с трайно предназначение на територията урбанизирана, начин на трайно ползване „За второстепенна улица“, образуван от поземлен имот с идентификатор 12259.675.28, при съседи: 12259.675.14, 12259.675.111, 12259.696.14, 12259.696.9, 12259.675.3

II. ДЕКЛАРАЦИИ И ЗАДЪЛЖЕНИЯ НА СТРАНИТЕ

Чл. 2. ДАРИТЕЛЯТ декларира, че е собственик на имота по чл. 1, придобит с Нотариален акт за собственост върху недвижим имот №32, том IX, рег. 8675, дело №1100 от 11.10.2023 г., вписан в Служба по вписванията – гр. Враца Акт №99, дело №2897, вх. рег. №5773 от 11.10.2023 г., както и че към датата на сключване на окончателния договор имотът няма да бъде обременен с вещни тежести, ипотеки или други права на трети лица, и се задължава да сключи окончателен договор за дарение на недвижим имот.

Чл. 3. ДАРЕНИЯТ се задължава да приеме дарението и да сключи окончателен договор за дарение на недвижим имот.

Чл. 4. Страните се съгласяват, че окончателният договор за дарение на недвижим имот ще бъде сключен, в срок до 2 /два/ месеца, след изпълнение на всички законови предпоставки за това.

Чл. 5. Страните се съгласяват, че след сключването на окончателния договор имотът ще бъде използван съобразно предвижданията на действащия подробен устройствен план, за обществено ползване – второстепенна улица.

III. ЗАКЛЮЧИТЕЛНИ РАЗПОРЕДБИ

Чл. 6. Всички разноски по нотариалното удостоверяване и вписването на окончателния договор се поемат от ДАРЕНИЯ.

Чл. 7. За неуредените случаи се прилага гражданското законодателство на Република България.

Настоящият предварителен договор се състави и подписа в два еднообразни екземпляра – по един за всяка от страните.

ДАРИТЕЛ:



      





ДАРЕН:

        
ГЕОРГИ БАНЧЕВ 







КАЛИН КАМЕНОВ

    КМЕТ НА ОБЩИНА ВРАЦА

ВАЛЕНТИНА ИЦИНСКА

ГЛАВЕН СЧЕТОВОДИТЕЛ

Публикувано на: 03.07.2026 г.

